Kahdeksan joukkuetta kahdessa lohkossa - Student Bowl pelataan huhtikuussa Helsingissä Pakkanen paukkuu, mutta kevät on pian täällä. Ja mikä onkaan varmempi kevään merkki kuin Korkeakoulujenkkifutis? Ei mikään. Keväällä 2017 yhteensä kahdeksan korkeakoulun joukkuetta kisaa opiskelijoiden Suomen mestaruudesta. Vuosi sitten Tampereella Aalto Predators pelasi mestariksi, mutta - kuten kunnon college-jenkkifutikseen kuuluu - seniorit valmistuvat työelämään ja luovuttavat pelipaikkansa ensimmäisen vuoden red shirt -pelaajille. Luvassa on taatusti laadukasta ja ennen kaikkea raikasta amerikkalaista jalkapalloa opiskelukaupungeissa ympäri Suomen. Kahdeksan joukkuetta on jaettu kahteen maantieteelliseen lohkoon. Etelälohkossa pelaavat hallitseva mestari Aalto Predators, maanpuolustuskorkeakoulun joukkue NDU Black Knights, Lappeenranta Wildmen sekä Kymenlaakson ammattikorkeakoulun ylpeys, XAMK Hawks. Pohjoislohkossa ovat mukana perinteikkäät turkulaisjoukkueet eli ammattikorkeakoulun joukkue TUAS Tornadoes sekä yliopiston joukkue UTU Beaver Hunters. Lisäksi lohkossa ottelevat vuosi vuodelta tasoaan nostavat Wasa Dogs sekä tamperelainen TCFA Unicorns. Joukkueet pelaavat kerran oman lohkonsa joukkueita vastaan ja ottelevat lisäksi ns. Interdivisional roundin, jolloin jokainen pelaa yhden ottelun toisen lohkon joukkuetta vastaan. Alkusarjassa jokainen joukkue pelaa siis neljä ottelua - kaksi kotikentällä, kaksi vieraskentällä. Kausi alkaa perjantaina 17. helmikuuta, jolloin pohjoislohkon joukkueista Unicorns ja Dogs iskevät yhteen Tampereen Urheilu- ja Messukeskuksessa. Turkulaisjoukkueiden ensimmäinen hegemoniallinen välienselvittely tapahtuu viikko myöhemmin, kun Tornadoes ja Beaver Hunters pelaavat vastakkain Taponkedon hallissa lauantaina 25.2. Etelälohko polkaistaan käyntiin vasta maaliskuussa. Lauantaina 4.3 pelaavat ensin Visma Areenalla Lappeenrannassa toisiaan vastaan Wildmen ja Predators ja myöhemmin illalla Haminan palloiluhallissa mittelevät Hawks ja Black Knights. Lopputurnaus eli Student Bowl pelataan Helsingissä, Velodromilla perjantaina 21.4. ja lauantaina 22.4. Korkeakoulujenkkifutis, otteluohjelma 2017: Etelälohko: Lauantai 04.03.2017 | 14:45 | Visma Areena, Lappeenranta: Wildmen – Predators Lauantai 04.03.2017 | 18:30 | Haminan palloiluhalli: Hawks – Black Knights Lauantai 11.03.2017 | 14:00 | Santahaminen urheilukenttä, Helsinki: Black Knights – Predators Lauantai 18.03.2017 | 17:30 | Otahalli, Espoo: Predators – Hawks Lauantai 25.03.2017 | 14:45 | Visma Areena, Lappeenranta: Wildmen – Black Knights Lauantai 01.04.2017 | 18:30 | Haminan palloiluhalli: Hawks – Wildmen

Pohjoislohko: Perjantai 17.02.2017 | 18:00 | Tampereen Urheilu- ja Messukeskus: Unicorns – Dogs 48–30 Lauantai 25.02.2017 | 18:00 | Taponkedon halli, Masku: Tornadoes – Beaver Hunters 6–42 Lauantai 11.03.2017 | 19:30 | Kiiston kupla, Vaasa: Dogs – Tornadoes Lauantai 01.04.2017 | 17:00 | Yläkenttä, Turku: Beaver Hunters – Unicorns Lauantai 08.04.2017 | 17:00 | Yläkenttä, Turku: Beaver Hunters – Dogs Lauantai 08.04.2017 | 18:00 | Taponkedon halli, Turku: Tornadoes – Unicorns

Interdivisional round: Lauantai 18.03.2017 | 19:30 | Kiiston kupla, Vaasa: Dogs – Wildmen Lauantai 25.03.2017 | 17:30 | Otahalli, Espoo: Predators – Beaver Hunters Lauantai 01.04.2017 | 14:00 | Santahaminan urheilukenttä, Helsinki: Black Knights – Tornadoes XXX | XX:XX | XX, XX: (aika ja paikka selviävät myöhemmin): Unicorns – Hawks Student Bowl: Perjantai 21.04.2017 – lauantai 22.04.2017 | Velodromi, Helsinki